title: 2004/685/ΕΚ: Απόφαση της Επιτροπής, της 27ης Σεπτεμβρίου 2004, για την τροποποίηση της απόφασης 2004/432/ΕΚ σχετικά με την έγκριση των σχεδίων επιτήρησης καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου [κοινοποιηθείσα υπό τον αριθμό Ε(2004) 3522] (Κείμενο που παρουσιάζει ενδιαφέρον για τον ΕΟΧ)

text:
               9.10.2004

               EL

               Επίσημη Εφημερίδα της Ευρωπαϊκής Ένωσης

               L 312/19

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Σεπτεμβρίου 2004
   για την τροποποίηση της απόφασης 2004/432/ΕΚ σχετικά με την έγκριση των σχεδίων επιτήρησης καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου
   [κοινοποιηθείσα υπό τον αριθμό Ε(2004) 3522]
   (Κείμενο που παρουσιάζει ενδιαφέρον για τον ΕΟΧ)
   (2004/685/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1) και ιδίως το τέταρτο εδάφιο του άρθρου 29 παράγραφος 1,
   Εκτιμώντας τα ακόλουθα:

               (1)

               Σύμφωνα με την οδηγία 96/23/ΕΚ, η εγγραφή και η παραμονή στους καταλόγους τρίτων χωρών που προβλέπονται από την κοινοτική νομοθεσία και από τις οποίες τα κράτη μέλη επιτρέπεται να εισάγουν ζώα και πρωτογενή προϊόντα ζωικής προέλευσης («τα προϊόντα») που καλύπτονται από αυτή την οδηγία, εξαρτώνται από την υποβολή, από τις ενδιαφερόμενες τρίτες χώρες, σχεδίου που εκθέτει τις εγγυήσεις που προσφέρουν όσον αφορά την επιτήρηση των ομάδων καταλοίπων και ουσιών που αναφέρονται σε αυτή την οδηγία. Η οδηγία ορίζει επίσης ορισμένες απαιτήσεις σχετικά με τις προθεσμίες υποβολής των σχεδίων.

               (2)

               Στην απόφαση 2004/432/ΕΚ της Επιτροπής (2) απαριθμούνται οι τρίτες χώρες που έχουν υποβάλει σχέδιο επιτήρησης καταλοίπων, περιγράφοντας τις εγγυήσεις που παρέχονται από αυτές σύμφωνα με τις απαιτήσεις αυτής της οδηγίας.

               (3)

               Ορισμένες τρίτες χώρες υπέβαλαν σχέδια επιτήρησης καταλοίπων στην Επιτροπή σχετικά με ζώα και προϊόντα που δεν απαριθμούνται στην απόφαση 2004/432/ΕΚ. Η αξιολόγηση αυτών των σχεδίων και οι πρόσθετες πληροφορίες που ζήτησε η Επιτροπή παρέχουν επαρκείς εγγυήσεις ως προς την επιτήρηση των καταλοίπων στις χώρες αυτές για τα ζώα και τα προϊόντα αυτά. Συνεπώς, τα εν λόγω ζώα και προϊόντα πρέπει να συμπεριληφθούν στον κατάλογο για αυτές τις τρίτες χώρες.

               (4)

               Κατά συνέπεια, η απόφαση 2004/432/ΕΚ πρέπει να τροποποιηθεί αναλόγως.

               (5)

               Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2004/432/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση εφαρμόζεται από τις 12 Οκτωβρίου 2004.
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 27 Σεπτεμβρίου 2004.

            Για την Επιτροπή

         David BYRNE

            Μέλος της Επιτροπής

      (1)  ΕΕ L 125 της 23.5.1996, σ. 10· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1).

      (2)  ΕΕ L 154 της 30.4.2004, σ. 44 (διορθωμένη έκδοση στην ΕΕ L 189 της 27.5.2004, σ. 33).

      ΠΑΡΑΡΤΗΜΑ

            «ΠΑΡΑΡΤΗΜΑ

                        Κωδικός ISO2

                        Χώρα

                        Βοοειδή

                        Αιγοπρό-βατα

                        Χοίροι

                        Ίπποι

                        Πουλερικά

                        Υδατοκαλ-λιέργεια

                        Γάλα

                        Αυγά

                        Κουνέλια

                        Άγρια θηράματα

                        Εκτρεφόμενα θηράματα

                        Μέλι

                        AD

                        Ανδόρρα (1)

                        X

                        X

                        X

                        AE

                        Ηνωμένα Αραβικά Εμιράτα

                        X

                        AF

                        Αφγανιστάν

                        X (2)

                        AL

                        Αλβανία

                        X

                        X

                        AN

                        Ολλανδικές Αντίλλες

                        X (3)

                        AR

                        Αργεντινή

                        X

                        X

                        X (2)

                        X

                        X

                        X

                        X

                        X

                        X

                        X

                        X

                        X

                        AU

                        Αυστραλία

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        BD

                        Μπανγκλαντές

                        X (2)

                        X

                        BG

                        Βουλγαρία

                        X

                        X

                        X

                        X (4)

                        X

                        X

                        X

                        X

                        X

                        X

                        X

                        BH

                        Μπαχρέιν

                        X (2)

                        BR

                        Βραζιλία

                        X

                        X (2)

                        X

                        X

                        X

                        X

                        X

                        X

                        X

                        BW

                        Μποτσουάνα

                        X

                        X

                        BY

                        Λευκορωσία

                        X (4)

                        BZ

                        Μπελίζε

                        X

                        X

                        CA

                        Καναδάς

                        X

                        X

                        X

                        X

                        X

                        X

                        X

                        X

                        X

                        X

                        X

                        CH

                        Ελβετία

                        X

                        X

                        X

                        X

                        X

                        X

                        X

                        X

                        X (3)

                        CL

                        Χιλή

                        X

                        X (5)

                        X

                        X (2)

                        X

                        X

                        X

                        X

                        CN

                        Κίνα

                        X (2)

                        X (2)

                        X

                        X

                        X

                        X

                        CO

                        Κολομβία

                        X

                        X

                        CR

                        Κόστα Ρίκα

                        X (2)

                        X (2)

                        X (2)

                        X

                        CS

                        Σερβία και Μαυροβούνιο (6)

                        X

                        X

                        X

                        X (4)

                        X

                        CU

                        Κούβα

                        X

                        X

                        EC

                        Εκουαδόρ

                        X

                        EG

                        Αίγυπτος

                        X (2)

                        ER

                        Ερυθραία

                        X

                        FK

                        Νήσοι Φώκλαντ

                        X

                        FO

                        Νήσοι Φερόε

                        X

                        GL

                        Γροιλανδία

                        X

                        X (4)

                        X

                        X

                        GT

                        Γουατεμάλα

                        X

                        X

                        HK

                        Χονγκ Κονγκ

                        X (3)

                        X (3)

                        HN

                        Ονδούρα

                        X (2)

                        X

                        HR

                        Κροατία

                        X

                        X

                        X

                        X (4)

                        X

                        X

                        X

                        X

                        X

                        X

                        X

                        X

                        ID

                        Ινδονησία

                        X

                        IL

                        Ισραήλ

                        X

                        X

                        X

                        X

                        X

                        X

                        IN

                        Ινδία

                        X (2)

                        X (2)

                        X

                        X

                        X

                        X

                        IR

                        Ιράν

                        X (2)

                        X

                        IS

                        Ισλανδία

                        X

                        X

                        X

                        X

                        X

                        X

                        X (3)

                        JM

                        Τζαμάικα

                        X

                        X

                        JP

                        Ιαπωνία

                        X (2)

                        X

                        KE

                        Κένυα

                        X

                        KR

                        Νότια Κορέα

                        X

                        KW

                        Κουβέιτ

                        X (2)

                        LB

                        Λίβανος

                        X (2)

                        LK

                        Σρι Λάνκα

                        X

                        MA

                        Μαρόκο

                        X (2)

                        X (4)

                        X

                        MD

                        Μολδαβία

                        X

                        MG

                        Μαδαγασκάρη

                        X

                        MK

                        Πρώην Γιουγκοσλαβική Δημοκρατία της Μακεδονίας (7)

                        X

                        X

                        X (4)

                        X

                        MN

                        Μογγολία

                        X (2)

                        MX

                        Μεξικό

                        X

                        X (2)

                        X

                        X

                        X

                        X

                        X

                        X

                        X

                        MY

                        Μαλαισία

                        X (8)

                        X

                        MZ

                        Μοζαμβίκη

                        X

                        NA

                        Ναμίμπια

                        X

                        X

                        X

                        X

                        X

                        NC

                        Νέα Καληδονία

                        X

                        X

                        X

                        X

                        NI

                        Νικαράγουα

                        X (2)

                        X (2)

                        X

                        X

                        NO

                        Νορβηγία (9)

                        X

                        X

                        X

                        X

                        X

                        X

                        X

                        X

                        X

                        X

                        NZ

                        Νέα Ζηλανδία

                        X

                        X

                        X

                        X

                        X

                        X

                        X

                        X

                        OM

                        Ομάν

                        X (2)

                        X (2)

                        X

                        PA

                        Παναμάς

                        X

                        X (2)

                        X

                        PE

                        Περού

                        X (2)

                        X

                        X

                        PH

                        Φιλιππίνες

                        X

                        PK

                        Πακιστάν

                        X (2)

                        X (2)

                        PY

                        Παραγουάη

                        X

                        X (2)

                        X

                        RO

                        Ρουμανία

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        RU

                        Ρωσία

                        X

                        X

                        X

                        X (4)

                        X

                        X

                        X

                        X (10)

                        X

                        SC

                        Σεϋχέλλες

                        X

                        SG

                        Σιγκαπούρη

                        X (3)

                        X (3)

                        X (3)

                        X (3)

                        X (3)

                        SM

                        Αγιος Μαρίνος (11)

                        X

                        X

                        X

                        SR

                        Σουρινάμ

                        X

                        SV

                        Ελ Σαλβαδόρ

                        X

                        SY

                        Συρία

                        X (2)

                        SZ

                        Σουαζιλάνδη

                        X

                        TH

                        Ταϋλάνδη

                        X

                        X

                        X

                        TM

                        Τουρκμενιστάν

                        X (2)

                        TN

                        Τυνησία

                        X (2)

                        X (4)

                        X

                        X

                        X

                        X

                        TR

                        Τουρκία

                        X (2)

                        X

                        X

                        TW

                        Ταϊβάν

                        X

                        X

                        TZ

                        Τανζανία

                        X

                        UA

                        Ουκρανία

                        X (4)

                        X

                        US

                        Ηνωμένες Πολιτείες

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        UY

                        Ουρουγουάη

                        X

                        X

                        X

                        X

                        X

                        X

                        X

                        X

                        X

                        UZ

                        Ουζμπεκιστάν

                        X (2)

                        VE

                        Βενεζουέλα

                        X

                        VN

                        Βιετνάμ

                        X

                        X

                        YT

                        Μαγιότ

                        X

                        ZA

                        Νότιος Αφρική

                        X

                        X

                        X

                        X

                        X

                        X

                        X

                        X

                        ZM

                        Ζάμπια

                        X

                        ZW

                        Ζιμπάμπουε

                        X

                        X

                        X

         (1)  Αρχικό σχέδιο επιτήρησης καταλοίπων που εγκρίθηκε από την κτηνιατρική υποομάδα ΕΚ/Ανδόρρας [σύμφωνα με την απόφαση 2/1999 της Μεικτής Επιτροπής ΕΚ/Ανδόρρας (ΕΕ L 31 της 5.2.2000, σ. 84)].

         (2)  Μόνον έντερα ζώων.

         (3)  Τρίτες χώρες που χρησιμοποιούν μόνο πρωτογενή προϊόντα από άλλες εγκεκριμένες τρίτες χώρες για την παρασκευή τροφίμων.

         (4)  Εξαγωγές ζώντων ίππων προς σφαγή (ζώα που προορίζονται αποκλειστικά για την παρασκευή τροφίμων).

         (5)  Μόνο πρόβατα.

         (6)  Χωρίς το Κοσσυφοπέδιο, όπως ορίζει το ψήφισμα 1244 του Συμβουλίου Ασφαλείας του ΟΗΕ της 10ης Ιουνίου 1999.

         (7)  Η ονομασία της χώρας αυτής βρίσκεται ακόμη υπό συζήτηση στα Ηνωμένα Έθνη.

         (8)  Μόνον η ηπειρωτική (δυτική) Μαλαισία.

         (9)  Το σχέδιο επιτήρησης εγκρίθηκε σύμφωνα με την απόφαση της Εποπτεύουσας Αρχής της ΕΖΕΣ αριθ. 223/96/COL (ΕΕ L 78 της 20.3.1997, σ. 38).

         (10)  Μόνον για τους τάρανδους από την περιοχή Murmansk.

         (11)  Το σχέδιο επιτήρησης εγκρίθηκε σύμφωνα με την απόφαση αριθ. 1/94 της επιτροπής συνεργασίας ΕΚ-Αγίου Μαρίνου (ΕΕ L 238 της 13.9.1994, σ. 25).»


title: 2007/840/ΕΚ: Απόφαση του Συμβουλίου, της 29ης Νοεμβρίου 2007 , για τη σύναψη της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων

text:
               18.12.2007

               EL

               Επίσημη Εφημερίδα της Ευρωπαϊκής Ένωσης

               L 332/66

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Νοεμβρίου 2007
   για τη σύναψη της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων
   (2007/840/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο β) σημεία i) και ii), σε συνδυασμό με το άρθρο 300 παράγραφος 2 πρώτο εδάφιο πρώτη φράση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Κοινότητας συμφωνία για την απλούστευση της έκδοσης θεωρήσεων με την Ουκρανία.

               (2)

               Η συμφωνία αυτή υπεγράφη εξ ονόματος της Κοινότητας στις 18 Ιουνίου 2007, υπό την επιφύλαξη της πιθανής σύναψης σε μεταγενέστερη ημερομηνία, σύμφωνα με την απόφαση του Συμβουλίου της 12ης Ιουνίου 2007.

               (3)

               Η συμφωνία θα πρέπει να εγκριθεί.

               (4)

               Η συμφωνία προβλέπει τη σύσταση μεικτής επιτροπής για τη διαχείριση της συμφωνίας, η οποία μπορεί να θεσπίσει τον εσωτερικό της κανονισμό. Είναι σκόπιμο να προβλεφθεί απλουστευμένη διαδικασία για τη διατύπωση των κοινοτικών θέσεων στην περίπτωση αυτή.

               (5)

               Σύμφωνα με το πρωτόκολλο για τη θέση του Ηνωμένου Βασιλείου και της Ιρλανδίας και το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο και η Ιρλανδία δεν συμμετέχουν στη θέσπιση της παρούσας απόφασης και δεν δεσμεύονται από αυτή ούτε υπόκεινται στην εφαρμογή της.

               (6)

               Σύμφωνα με το πρωτόκολλο για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Η συμφωνία για την απλούστευση της έκδοσης θεωρήσεων μεταξύ της Ευρωπαϊκής Κοινότητας και της Ουκρανίας εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 14 παράγραφος 1 της συμφωνίας (2).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Κοινότητα στη μεικτή επιτροπή εμπειρογνωμόνων που συγκροτείται βάσει του άρθρου 12 της συμφωνίας.
   Άρθρο 4
   Η θέση της Κοινότητας στο πλαίσιο της μεικτής επιτροπής εμπειρογνωμόνων, όσον αφορά τη θέσπιση του εσωτερικού κανονισμού της που προβλέπεται στο άρθρο 12 παράγραφος 4 της συμφωνίας, εγκρίνεται από την Επιτροπή μετά από διαβούλευση με την ειδική επιτροπή που ορίζει το Συμβούλιο.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 29 Νοεμβρίου 2007.

            Για το Συμβούλιο

            Ο Πρόεδρος

         M. LINO

      (1)  Γνώμη που διατυπώθηκε στις 13 Νοεμβρίου 2007 (δεν έχει δημοσιευθεί ακόμα στην ΕΕ).

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               18.12.2007

               EL

               Επίσημη Εφημερίδα της Ευρωπαϊκής Ένωσης

               L 332/68

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων
   Η ΕΥΡΩΠΑΪΚΗ ΚΟΙΝΟΤΗΤΑ,
   εφεξής αναφερόμενη ως «η Κοινότητα», και
   η ΟΥΚΡΑΝΙΑ,
   εφεξής αναφερόμενες ως «τα μέρη»,
   ΜΕ ΠΡΟΟΠΤΙΚΗ περαιτέρω ανάπτυξη φιλικών σχέσεων μεταξύ των συμβαλλομένων μερών και επιθυμώντας να διευκολύνουν τις ανθρώπινες επαφές ως σημαντική προϋπόθεση για τη σταθερή ανάπτυξη οικονομικών, ανθρωπιστικών, πολιτιστικών, επιστημονικών και άλλων δεσμών, με την απλούστευση της έκδοσης θεωρήσεων στους ουκρανούς πολίτες·
   ΕΠΙΘΥΜΩΝΤΑΣ να ρυθμίσουν το καθεστώς των αμοιβαίων μετακινήσεων των πολιτών της Ουκρανίας και των κρατών μελών της Ευρωπαϊκής Ένωσης·
   ΕΧΟΝΤΑΣ ΚΑΤΑ ΝΟΥΝ ότι, από την 1η Μαΐου 2005, οι πολίτες της ΕΕ απαλλάσσονται από την υποχρέωση θεώρησης όταν ταξιδεύουν στην Ουκρανία για χρονικό διάστημα που δεν υπερβαίνει τις 90 ημέρες ή διέρχονται μέσω του εδάφους της Ουκρανίας·
   ΑΝΑΓΝΩΡΙΖΟΝΤΑΣ ότι, αν η Ουκρανία θεσπίσει εκ νέου την υποχρέωση θεώρησης για τους πολίτες της ΕΕ, θα ισχύουν αυτομάτως για τους τελευταίους, σε βάση αμοιβαιότητας, οι ίδιες διευκολύνσεις που παρέχονται βάσει της συμφωνίας στους ουκρανούς πολίτες·
   ΕΧΟΝΤΑΣ ΥΠΟΨΗ το σχέδιο δράσης για την πολιτική μεταξύ ΕΕ και Ουκρανίας, στο οποίο επισημαίνεται ότι θα καθιερωθεί εποικοδομητικός διάλογος για την απλούστευση των θεωρήσεων μεταξύ ΕΕ και Ουκρανίας, με προοπτική την προετοιμασία για τις διαπραγματεύσεις σχετικά με τη συμφωνία για την απλούστευση των θεωρήσεων, λαμβάνοντας υπόψη την ανάγκη προόδου στις συνεχιζόμενες διαπραγματεύσεις για τη συμφωνία επανεισδοχής ΕΕ-Ουκρανίας·
   ΑΝΑΓΝΩΡΙΖΟΝΤΑΣ ότι, η απλούστευση των θεωρήσεων δεν θα πρέπει να οδηγήσει σε παράνομη μετανάστευση και δίδοντας ιδιαίτερη προσοχή στην ασφάλεια και στην επανεισδοχή·
   ΑΝΑΓΝΩΡΙΖΟΝΤΑΣ ότι, η θέσπιση καθεστώτος ταξιδιών χωρίς υποχρέωση θεώρησης για τους πολίτες της Ουκρανίας αποτελεί μακροπρόθεσμη προοπτική·
   ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας και το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας και βεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία·
   ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας και βεβαιώνοντας ότι οι διατάξεις της παρούσας συμφωνίας δεν εφαρμόζονται στο Βασίλειο της Δανίας,
   ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   Άρθρο 1
   Στόχος και πεδίο εφαρμογής
   1.   Η παρούσα συμφωνία έχει ως στόχο την απλούστευση της έκδοσης θεωρήσεων για προβλεπόμενη διαμονή που δεν υπερβαίνει τις 90 ημέρες ανά περίοδο 180 ημερών για τους πολίτες της Ουκρανίας.
   2.   Εάν η Ουκρανία θεσπίσει εκ νέου την υποχρέωση θεώρησης για τους πολίτες της ΕΕ ή για ορισμένες κατηγορίες πολιτών της ΕΕ, οι ίδιες διευκολύνσεις που παρέχονται βάσει της παρούσας συμφωνίας στους Ουκρανούς πολίτες θα ισχύουν αυτομάτως, βάσει της αμοιβαιότητας και στους αφορώμενους πολίτες της ΕΕ.
   Άρθρο 2
   Γενική ρήτρα
   1.   Η απλούστευση της θεώρησης που προβλέπεται στην παρούσα συμφωνία εφαρμόζεται στους πολίτες της Ουκρανίας, μόνο εφόσον δεν απαλλάσσονται από την υποχρέωση θεώρησης με βάση τις νομοθετικές και κανονιστικές διατάξεις της Κοινότητας ή των κρατών μελών, την παρούσα συμφωνία ή άλλες διεθνείς συμφωνίες.
   2.   Το εθνικό δίκαιο της Ουκρανίας ή των κρατών μελών ή το κοινοτικό δίκαιο εφαρμόζονται σε θέματα που δεν καλύπτονται από τις διατάξεις της παρούσας συμφωνίας, όπως η άρνηση έκδοσης θεώρησης, η αναγνώριση των ταξιδιωτικών εγγράφων, η απόδειξη της επάρκειας των μέσων διαβίωσης, η άρνηση εισόδου καθώς και τα μέτρα απέλασης.
   Άρθρο 3
   Ορισμοί
   Για τους σκοπούς της παρούσας συμφωνίας, νοούνται ως:

               α)

               «κράτος μέλος», κάθε κράτος μέλος της Ευρωπαϊκής Ένωσης, με εξαίρεση το Βασίλειο της Δανίας, τη Δημοκρατία της Ιρλανδίας και το Ηνωμένο Βασίλειο·

               β)

               «πολίτης της Ευρωπαϊκής Ένωσης», κάθε υπήκοος κράτους μέλους, όπως ορίζεται στο στοιχείο α)·

               γ)

               «πολίτης της Ουκρανίας», κάθε πρόσωπο που έχει την ιθαγένεια της Ουκρανίας·

               δ)

               «θεώρηση», η άδεια που εκδίδεται ή η απόφαση που λαμβάνεται από κράτος μέλος, η οποία είναι απαραίτητη για:

                           —

                           την είσοδο για προβλεπόμενη διαμονή σε αυτό το κράτος μέλος ή σε πλείονα κράτη μέλη που δεν υπερβαίνει τις 90 ημέρες συνολικά,

                           —

                           την είσοδο για διέλευση μέσω της επικράτειας αυτού του κράτους μέλους ή πλειόνων κρατών μελών·

               ε)

               «νομίμως διαμένων» ο πολίτης της Ουκρανίας στον οποίο έχει επιτραπεί ή ο οποίος δικαιούται να διαμείνει για περίοδο που υπερβαίνει τις 90 ημέρες στην επικράτεια κράτους μέλους, βάσει της κοινοτικής ή εθνικής νομοθεσίας.

         Άρθρο 4
   Δικαιολογητικά έγγραφα που αποδεικνύουν το σκοπό του ταξιδιού
   1.   Για τις ακόλουθες κατηγορίες πολιτών της Ουκρανίας, τα ακόλουθα έγγραφα επαρκούν για την αιτιολόγηση του σκοπού του ταξιδιού στο άλλο μέρος:

               α)

               για μέλη επίσημων αντιπροσωπειών τα οποία, μετά από επίσημη πρόσκληση που απευθύνεται στην Ουκρανία, συμμετέχουν σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια ενός από τα κράτη μέλη από διακυβερνητικές οργανώσεις:

                           —

                           επιστολή που εκδίδεται από αρμόδια ουκρανική αρχή που βεβαιώνει ότι ο αιτών είναι μέλος της αντιπροσωπείας της και ταξιδεύει στην επικράτεια του άλλου μέρους για να συμμετάσχει στις προαναφερθείσες εκδηλώσεις, μαζί με αντίγραφο της επίσημης πρόσκλησης·

               β)

               για επιχειρηματίες και εκπροσώπους επιχειρηματικών οργανώσεων:

                           —

                           γραπτή πρόσκληση από νομικό πρόσωπο ή εταιρεία υποδοχής ή από γραφείο ή παράρτημά τους, από τις κρατικές και τοπικές αρχές των κρατών μελών ή από οργανωτικές επιτροπές εμπορικών και βιομηχανικών εκθέσεων, συνεδρίων και συμποσίων που πραγματοποιούνται στην επικράτεια των κρατών μελών·

               γ)

               για οδηγούς που παρέχουν διεθνείς υπηρεσίες μεταφοράς εμπορευμάτων και επιβατών στην επικράτεια των κρατών μελών με οχήματα καταχωρημένα στην Ουκρανία:

                           —

                           γραπτή αίτηση από την εθνική ένωση μεταφορέων της Ουκρανίας που παρέχουν υπηρεσίες διεθνών οδικών μεταφορών, στην οποία δηλώνεται ο σκοπός, η διάρκεια και η συχνότητα των ταξιδιών·

               δ)

               για μέλη του προσωπικού τρένων, βαγονιών ψυγείων και αμαξοστοιχιών σε διεθνή τρένα που ταξιδεύουν στην επικράτεια των κρατών μελών:

                           —

                           γραπτή αίτηση από τον αρμόδιο οργανισμό σιδηροδρόμων της Ουκρανίας, στην οποία δηλώνεται ο σκοπός, η διάρκεια και η συχνότητα των ταξιδιών·

               ε)

               για δημοσιογράφους:

                           —

                           πιστοποιητικό ή άλλο έγγραφο που έχει εκδοθεί από επαγγελματική οργάνωση και βεβαιώνει ότι το εν λόγω πρόσωπο είναι επαγγελματίας δημοσιογράφος και έγγραφο που έχει εκδοθεί από τον εργοδότη του και στο οποίο αναφέρεται ότι σκοπός του ταξιδιού είναι η άσκηση δημοσιογραφικών καθηκόντων·

               στ)

               για άτομα που συμμετέχουν σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών:

                           —

                           γραπτή πρόσκληση για τη συμμετοχή σ’ αυτές τις δραστηριότητες από τον οργανισμό υποδοχής·

               ζ)

               για μαθητές, σπουδαστές, μεταπτυχιακούς φοιτητές και καθηγητές συνοδούς που πραγματοποιούν πάσης φύσεως εκπαιδευτικά ή επιμορφωτικά ταξίδια, ιδίως στο πλαίσιο προγραμμάτων ανταλλαγών καθώς και άλλων σχολικών δραστηριοτήτων:

                           —

                           γραπτή πρόσκληση ή πιστοποιητικό εγγραφής από το πανεπιστήμιο, κολλέγιο ή σχολείο υποδοχής ή ταυτότητα σπουδαστή ή πιστοποιητικά των μαθημάτων που πρέπει να παρακολουθήσει·

               η)

               για συμμετέχοντες σε διεθνείς αθλητικές εκδηλώσεις και τα άτομα που τους συνοδεύουν με την επαγγελματική τους ιδιότητα:

                           —

                           γραπτή πρόσκληση από τον οργανισμό υποδοχής: αρμόδιες αρχές, εθνικές αθλητικές ομοσπονδίες και εθνικές ολυμπιακές επιτροπές των κρατών μελών·

               θ)

               για συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις:

                           —

                           γραπτή αίτηση από τον προϊστάμενο των διοικητικών υπηρεσιών/δήμαρχο των εν λόγω πόλεων·

               ι)

               για στενούς συγγενείς –συζύγους, τέκνα (συμπεριλαμβανομένων των υιοθετημένων), γονείς (συμπεριλαμβανομένων των κηδεμόνων), παππούδες και εγγονούς– που επισκέπτονται πολίτες της Ουκρανίας οι οποίοι διαμένουν νόμιμα στην επικράτεια των κρατών μελών:

                           —

                           γραπτή πρόσκληση από τον φιλοξενούντα·

               ια)

               συγγενείς που ταξιδεύουν για νεκρώσιμες τελετές:

                           —

                           επίσημο έγγραφο που βεβαιώνει το γεγονός του θανάτου, καθώς και την οικογενειακή ή άλλη σχέση μεταξύ του αιτούντος και του νεκρού·

               ιβ)

               για την επίσκεψη στρατιωτικών και αστικών νεκροταφείων:

                           —

                           επίσημο έγγραφο που βεβαιώνει την ύπαρξη και τη διατήρηση του τάφου καθώς και την οικογενειακή ή άλλη σχέση μεταξύ του αιτούντος και του νεκρού·

               ιγ)

               για τους επισκέπτες για ιατρικούς λόγους:

                           —

                           επίσημο έγγραφο του νοσηλευτικού ιδρύματος που βεβαιώνει την ανάγκη ιατρικής περίθαλψης σ' αυτό, και απόδειξη της επάρκειας των οικονομικών μέσων για την πληρωμή της ιατρικής περίθαλψης.

         2.   Η γραπτή πρόσκληση ή αίτηση που αναφέρεται στην παράγραφο 1 του παρόντος άρθρου περιλαμβάνει τα ακόλουθα στοιχεία:

               α)

               για τον προσκεκλημένο: ονοματεπώνυμο, ημερομηνία γέννησης, φύλο, ιθαγένεια, αριθμό του εγγράφου ταυτότητας, χρόνος και σκοπός του ταξιδιού, αριθμός εισόδων και όνομα των ανηλίκων τέκνων που συνοδεύουν τον προσκεκλημένο·

               β)

               για τον προσκαλούντα: ονοματεπώνυμο και διεύθυνση, ή

               γ)

               για τον προσκαλούντα οργανισμό, εταιρεία ή νομικό πρόσωπο: πλήρη επωνυμία και διεύθυνση, και

                           —

                           εάν η πρόσκληση εκδίδεται από οργανισμό, το όνομα και τη θέση του υπογράφοντος την πρόσκληση·

                           —

                           εάν ο προσκαλών είναι νομικό πρόσωπο ή εταιρεία ή γραφείο ή παράρτημά τους εγκατεστημένο στην επικράτεια κράτους μέλους, τον αριθμό μητρώου, όπως απαιτείται από το εθνικό δίκαιο του εν λόγω κράτους μέλους.

         3.   Για τις κατηγορίες των προσώπων που αναφέρονται στην παράγραφο 1 του παρόντος άρθρου, όλες οι κατηγορίες θεωρήσεων εκδίδονται σύμφωνα με την απλουστευμένη διαδικασία χωρίς να απαιτείται άλλη αιτιολόγηση, πρόσκληση ή επικύρωση σχετικά με τον σκοπό του ταξιδιού, που προβλέπεται από τη νομοθεσία των κρατών μελών.
   Άρθρο 5
   Έκδοση θεωρήσεων πολλαπλής εισόδου
   1.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος έως πέντε έτη για τις ακόλουθες κατηγορίες προσώπων:

               α)

               μέλη των εθνικών και περιφερειακών κυβερνήσεων και κοινοβουλίων, συνταγματικών δικαστηρίων και ανώτατων δικαστηρίων, εάν δεν απαλλάσσονται από την υποχρέωση θεώρησης βάσει της παρούσας συμφωνίας, για την άσκηση των καθηκόντων τους, με διάρκεια ισχύος που περιορίζεται στη διάρκεια της θητείας τους, εάν αυτή είναι μικρότερη από πέντε έτη·

               β)

               μόνιμα μέλη επίσημων αντιπροσωπειών, τα οποία, μετά από επίσημη πρόσκληση που απευθύνεται στην Ουκρανία, συμμετέχουν τακτικά σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια των κρατών μελών από διακυβερνητικές οργανώσεις·

               γ)

               σύζυγοι και τέκνα (συμπεριλαμβανομένων των υιοθετημένων), κάτω των 21 ετών ή συντηρούμενα, και γονείς (συμπεριλαμβανομένων των κηδεμόνων) που επισκέπτονται πολίτες της Ουκρανίας που διαμένουν νόμιμα στην επικράτεια των κρατών μελών, με διάρκεια ισχύος που περιορίζεται στη διάρκεια ισχύος της άδειας για νόμιμη διαμονή·

               δ)

               επιχειρηματίες και αντιπρόσωποι επιχειρηματικών οργανώσεων που ταξιδεύουν τακτικά στα κράτη μέλη·

               ε)

               δημοσιογράφοι.

         2.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος έως ένα έτος για τις ακόλουθες κατηγορίες πολιτών, υπό την προϋπόθεση ότι κατά το προηγούμενο έτος είχαν λάβει τουλάχιστον μία θεώρηση, τη χρησιμοποίησαν νόμιμα για την είσοδο και τη διαμονή στην επικράτεια του επισκεπτόμενου κράτους, και ότι υπάρχουν λόγοι για την υποβολή αίτησης θεώρησης πολλαπλής εισόδου:

               α)

               οδηγοί που παρέχουν διεθνείς υπηρεσίες μεταφοράς εμπορευμάτων και επιβατών προς την επικράτεια των κρατών μελών με οχήματα καταχωρισμένα στην Ουκρανία·

               β)

               μέλη του προσωπικού τρένων, βαγονιών ψυγείων και αμαξοστοιχιών σε διεθνή τρένα που ταξιδεύουν προς τα κράτη μέλη·

               γ)

               άτομα που συμμετέχουν σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών, τα οποία ταξιδεύουν τακτικά στα κράτη μέλη·

               δ)

               συμμετέχοντες σε διεθνείς αθλητικές εκδηλώσεις και άτομα που τους συνοδεύουν υπό την επαγγελματική τους ιδιότητα·

               ζ)

               συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις.

         3.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος από δύο έως πέντε έτη για τις κατηγορίες προσώπων που αναφέρονται στην παράγραφο 2 του παρόντος άρθρου, υπό την προϋπόθεση ότι κατά τα προηγούμενα δύο έτη χρησιμοποίησαν νόμιμα τις θεωρήσεις πολλαπλής εισόδου διάρκειας ενός έτους για την είσοδο και τη διαμονή στην επικράτεια του επισκεπτόμενου κράτους, και ότι οι λόγοι για την υποβολή αίτησης θεώρησης πολλαπλής εισόδου εξακολουθούν να ισχύουν.
   4.   Η συνολική διάρκεια διαμονής στην επικράτεια των κρατών μελών για τα πρόσωπα που αναφέρονται στις παραγράφους 1 έως 3 του παρόντος άρθρου δεν υπερβαίνει τις 90 ημέρες ανά περίοδο 180 ημερών.
   Άρθρο 6
   Τέλη για τη διεκπεραίωση των αιτήσεων θεώρησης
   1.   Το τέλος για τη διεκπεραίωση των αιτήσεων θεώρησης των ουκρανών πολιτών ανέρχεται σε 35 ευρώ. Το προαναφερθέν ποσό μπορεί να αναθεωρηθεί σύμφωνα με τη διαδικασία που προβλέπεται στο άρθρο 14 παράγραφος 4.
   2.   Αν η Ουκρανία θεσπίσει εκ νέου υποχρέωση θεώρησης για τους πολίτες της ΕΕ, το τέλος θεώρησης που χρεώνεται από την Ουκρανία δεν είναι μεγαλύτερο των 35 ευρώ ή το συμφωνηθέν ποσό, εάν τα τέλη αναθεωρηθούν σύμφωνα με τη διαδικασία που προβλέπεται στο άρθρο 14 παράγραφος 4.
   3.   Τα κράτη μέλη χρεώνουν τέλος 70 ευρώ για τη διεκπεραίωση των θεωρήσεων σε περιπτώσεις όπου η αίτηση θεώρησης και τα δικαιολογητικά της υποβλήθηκαν από τον αιτούντα τρεις ημέρες πριν από την προβλεπόμενη ημερομηνία αναχώρησής του. Αυτό δεν εφαρμόζεται στις περιπτώσεις που προβλέπονται στο άρθρο 6 παράγραφος 4 στοιχεία β), γ), ε), στ), ι) και ια) και στο άρθρο 7 παράγραφος 3. Για τις κατηγορίες που αναφέρονται στο άρθρο 6 παράγραφος 4 στοιχεία α), δ), ζ), η), θ), ιβ) έως ιδ), τα τέλη σε επείγουσες περιπτώσεις είναι τα ίδια με τα προβλεπόμενα στο άρθρο 6 παράγραφος 1.
   4.   Από τα τέλη διεκπεραίωσης της αίτησης θεώρησης απαλλάσσονται οι ακόλουθες κατηγορίες ατόμων:

               α)

               στενοί συγγενείς –σύζυγοι, τέκνα (συμπεριλαμβανομένων των υιοθετημένων), γονείς (συμπεριλαμβανομένων των κηδεμόνων), παππούδες και εγγονοί– πολιτών της Ουκρανίας που διαμένουν νόμιμα στην επικράτεια των κρατών μελών·

               β)

               μέλη επίσημων αντιπροσωπειών, τα οποία, μετά από επίσημη πρόσκληση που απευθύνεται στην Ουκρανία, συμμετέχουν σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια ενός από τα κράτη μέλη από διακυβερνητικές οργανώσεις·

               γ)

               μέλη των εθνικών και περιφερειακών κυβερνήσεων και κοινοβουλίων, συνταγματικών δικαστηρίων και ανώτατων δικαστηρίων, εάν δεν απαλλάσσονται από την υποχρέωση θεώρησης βάσει της παρούσας συμφωνίας·

               δ)

               μαθητές, σπουδαστές και μεταπτυχιακοί φοιτητές και καθηγητές συνοδοί που πραγματοποιούν πάσης φύσεως εκπαιδευτικά ταξίδια·

               ε)

               άτομα με αναπηρία και οι συνοδοί τους, εάν είναι αναγκαίο·

               στ)

               άτομα που έχουν προσκομίσει έγγραφα τα οποία αποδεικνύουν την ανάγκη να ταξιδέψουν για ανθρωπιστικούς λόγους, συμπεριλαμβανομένων αυτών που χρήζουν επείγουσας ιατρικής περίθαλψης και συνοδοί των ατόμων αυτών, ή άτομα που πρέπει να παρευρεθούν σε κηδεία στενού συγγενή τους ή να επισκεφθούν στενό συγγενή τους που πάσχει από σοβαρή ασθένεια·

               ζ)

               συμμετέχοντες σε διεθνείς αθλητικές εκδηλώσεις και συνοδοί τους·

               η)

               άτομα που συμμετέχουν σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών·

               θ)

               συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις·

               ι)

               δημοσιογράφοι·

               ια)

               συνταξιούχοι·

               ιβ)

               οδηγοί που παρέχουν διεθνείς υπηρεσίες μεταφοράς εμπορευμάτων και επιβατών προς την επικράτεια των κρατών μελών με οχήματα καταχωρισμένα στην Ουκρανία·

               ιγ)

               μέλη του προσωπικού τρένων, βαγονιών ψυγείων και αμαξοστοιχιών σε διεθνή τρένα που ταξιδεύουν προς τα κράτη μέλη·

               ιδ)

               παιδιά κάτω των 18 ετών και συντηρούμενα τέκνα κάτω των 21.

         Άρθρο 7
   Διάρκεια των διαδικασιών διεκπεραίωσης των αιτήσεων θεώρησης
   1.   Οι διπλωματικές και προξενικές αρχές των κρατών μελών λαμβάνουν απόφαση όσον αφορά το αίτημα έκδοσης θεώρησης εντός 10 ημερολογιακών ημερών από την ημερομηνία παραλαβής της αίτησης και των εγγράφων που απαιτούνται για την έκδοση της θεώρησης.
   2.   Η χρονική περίοδος λήψης της απόφασης σχετικά με αίτηση θεώρησης μπορεί να παραταθεί έως 30 ημερολογιακές ημέρες σε μεμονωμένες περιπτώσεις, κυρίως όταν χρειάζεται περαιτέρω ενδελεχής εξέταση της αίτησης.
   3.   Η χρονική περίοδος λήψης της απόφασης σχετικά με αίτηση θεώρησης μπορεί να μειωθεί σε 2 εργάσιμες ημέρες ή και λιγότερο σε επείγουσες περιπτώσεις.
   Άρθρο 8
   Αναχώρηση σε περίπτωση απώλειας ή κλοπής των εγγράφων
   Οι πολίτες της Ευρωπαϊκής Ένωσης και της Ουκρανίας που έχασαν τα έγγραφα ταυτότητάς τους ή από τους οποίους εκλάπησαν τα έγγραφα αυτά ενώ διέμεναν στην επικράτεια της Ουκρανίας ή των κρατών μελών, μπορούν να εξέλθουν από την εν λόγω επικράτεια με βάση έγκυρα έγγραφα ταυτότητας που τους επιτρέπουν να διέλθουν τα σύνορα, και τα οποία εκδίδονται από τις διπλωματικές ή προξενικές αρχές των κρατών μελών ή της Ουκρανίας χωρίς θεώρηση ή άλλη άδεια.
   Άρθρο 9
   Παράταση της θεώρησης σε εξαιρετικές περιστάσεις
   Για τους πολίτες της Ουκρανίας, οι οποίοι δεν έχουν τη δυνατότητα να εξέλθουν από την επικράτεια των κρατών μελών εντός του χρόνου που αναφέρεται στις θεωρήσεις τους λόγω ανωτέρας βίας, παρατείνεται η διάρκεια των θεωρήσεών τους δωρεάν σύμφωνα με τη νομοθεσία που εφαρμόζεται από το κράτος υποδοχής για το διάστημα που απαιτείται για την επιστροφή τους στο κράτος διαμονής τους.
   Άρθρο 10
   Διπλωματικά διαβατήρια
   1.   Οι πολίτες της Ουκρανίας που είναι κάτοχοι εγκύρων διπλωματικών διαβατηρίων μπορούν να εισέρχονται, να εξέρχονται και να διέρχονται από την επικράτεια των κρατών μελών χωρίς θεωρήσεις.
   2.   Τα πρόσωπα που αναφέρονται στην παράγραφο 1 του παρόντος άρθρου μπορούν να διαμείνουν στην επικράτεια των κρατών μελών για διάστημα που δεν υπερβαίνει τις 90 ημέρες ανά περίοδο 180 ημερών.
   Άρθρο 11
   Εδαφική ισχύς των θεωρήσεων
   Με την επιφύλαξη των εθνικών νομοθετικών και κανονιστικών διατάξεων που αφορούν την εθνική ασφάλεια των κρατών μελών και με την επιφύλαξη των κανόνων της ΕΕ για τις θεωρήσεις με περιορισμένη εδαφική ισχύ, οι πολίτες της Ουκρανίας δικαιούνται να ταξιδεύουν εντός της επικράτειας των κρατών μελών σε ισότιμη βάση με τους πολίτες της Ευρωπαϊκής Ένωσης.
   Άρθρο 12
   Μεικτή επιτροπή για τη διαχείριση της συμφωνίας
   1.   Τα μέρη συγκροτούν μεικτή επιτροπή εμπειρογνωμόνων για τη διαχείριση της συμφωνίας (εφεξής αποκαλούμενη «επιτροπή»), η οποία απαρτίζεται από αντιπροσώπους της Ευρωπαϊκής Κοινότητας και της Ουκρανίας. Η Κοινότητα εκπροσωπείται από την Επιτροπή των Ευρωπαϊκών Κοινοτήτων, η οποία επικουρείται από εμπειρογνώμονες των κρατών μελών.
   2.   Η επιτροπή έχει ιδίως τα εξής καθήκοντα:

               α)

               να παρακολουθεί την εφαρμογή της παρούσας συμφωνίας·

               β)

               να προτείνει τροποποιήσεις ή προσθήκες στην παρούσα συμφωνία·

               γ)

               να διευθετεί τις διαφορές που προκύπτουν από την ερμηνεία ή την εφαρμογή των διατάξεων της παρούσας συμφωνίας.

         3.   Η επιτροπή συνέρχεται οσάκις απαιτείται, κατόπιν αιτήσεως ενός από τα μέρη και τουλάχιστον μία φορά κάθε έτος.
   4.   Η επιτροπή θεσπίζει τον εσωτερικό κανονισμό της.
   Άρθρο 13
   Σχέση της παρούσας συμφωνίας με τις διμερείς συμφωνίες μεταξύ κρατών μελών και της Ουκρανίας
   Η παρούσα συμφωνία, από την έναρξη ισχύος της, υπερισχύει έναντι των διατάξεων οιασδήποτε διμερούς ή πολυμερούς συμφωνίας ή ρύθμισης που έχει συναφθεί μεταξύ των κρατών μελών και της Ουκρανίας, στον βαθμό που οι διατάξεις αυτών των συμφωνιών ή ρυθμίσεων καλύπτουν ζητήματα που διέπονται από την παρούσα συμφωνία.
   Άρθρο 14
   Τελικές ρήτρες
   1.   Η παρούσα συμφωνία κυρώνεται ή εγκρίνεται από τα μέρη σύμφωνα με τις αντίστοιχες διαδικασίες τους και τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία τα μέρη έχουν κοινοποιήσει εκατέρωθεν την ολοκλήρωση των προαναφερθεισών διαδικασιών.
   2.   Κατά παρέκκλιση της παραγράφου 1 του παρόντος άρθρου, η παρούσα συμφωνία τίθεται σε ισχύ μόνο κατά την ημερομηνία έναρξης ισχύος της συμφωνίας επανεισδοχής μεταξύ της Ευρωπαϊκής Κοινότητας και της Ουκρανίας, εάν αυτή η ημερομηνία έπεται της ημερομηνίας που προβλέπεται στην παράγραφο 1 του παρόντος άρθρου.
   3.   Η παρούσα συμφωνία συνάπτεται για χρονικό διάστημα αορίστου διαρκείας, εκτός εάν καταγγελθεί σύμφωνα με την παράγραφο 6 του παρόντος άρθρου.
   4.   Η παρούσα συμφωνία μπορεί να τροποποιηθεί με γραπτή συμφωνία των μερών. Οι τροποποιήσεις τίθενται σε ισχύ αφ’ ης τα μέρη θα έχουν κοινοποιήσει εκατέρωθεν την ολοκλήρωση των εσωτερικών τους διαδικασιών που είναι αναγκαίες για το σκοπό αυτό.
   5.   Κάθε μέρος μπορεί να αναστείλει, εν όλω ή εν μέρει, την παρούσα συμφωνία για λόγους δημόσιας τάξης, προστασίας της εθνικής ασφάλειας ή προστασίας της δημόσιας υγείας. Η απόφαση για την αναστολή κοινοποιείται στο άλλο μέρος το αργότερο εντός 48 ωρών πριν από την έναρξη ισχύος της. Το μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο μέρος μόλις οι λόγοι της αναστολής δεν ισχύουν πλέον.
   6.   Κάθε μέρος μπορεί να καταγγείλει την παρούσα συμφωνία με γραπτή κοινοποίηση στο άλλο μέρος. Η παρούσα συμφωνία παύει να ισχύει σε 90 ημέρες μετά την ημερομηνία παραλαβής της εν λόγω κοινοποίησης.

      'Εγινε στo Λουξεμβούργο στις δέκα οκτώ Ιουνίου δύο χιλιάδες επτά, σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ουκρανική γλώσσα και όλα τα κείμενα είναι εξίσου αυθεντικά.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Укрaйнa
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         3а Уκраїну

   ΠΡΩΤΌΚΟΛΛΟ ΤΗΣ ΣΥΜΦΩΝΙΑΣ ΓΙΑ ΤΑ ΚΡΑΤΗ ΜΕΛΗ ΠΟΥ ΔΕΝ ΕΦΑΡΜΟΖΟΥΝ ΠΛΗΡΩΣ ΤΟ ΚΕΚΤΗΜΕΝΟ ΣΕΝΓΚΕΝ
   Τα κράτη μέλη τα οποία δεσμεύονται από το κεκτημένο του Σένγκεν, αλλά δεν εκδίδουν ακόμη θεωρήσεις Σένγκεν, εν αναμονή της σχετικής απόφασης του Συμβουλίου, εκδίδουν εθνικές θεωρήσεις η ισχύς των οποίων περιορίζεται στην επικράτειά τους.
   Αυτά τα κράτη μέλη μπορούν να αναγνωρίζουν μονομερώς τις θεωρήσεις Σένγκεν και τις άδειες παραμονής για τη διέλευση μέσω του εδάφους τους, σύμφωνα με την απόφαση αριθ. 895/2006/ΕΚ του Ευρωπαϊκού Κοινοβουλίου και του Συμβουλίου.
   ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΗΝ ΕΚΔΟΣΗ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ ΓΙΑ ΕΠΙΣΚΕΨΕΙΣ ΣΕ ΣΤΡΑΤΙΩΤΙΚΑ ΚΑΙ ΑΣΤΙΚΑ ΝΕΚΡΟΤΑΦΕΙΑ
   Οι διπλωματικές και προξενικές αρχές των κρατών μελών εκδίδουν, κατά γενικό κανόνα, θεωρήσεις βραχείας διαμονής για περίοδο που δεν υπερβαίνει τις 14 ημέρες για άτομα που επισκέπτονται στρατιωτικά και αστικά νεκροταφεία.
   ΚΟΙΝΉ ΔΉΛΩΣΗ ΣΧΕΤΙΚΆ ΜΕ ΤΗ ΔΑΝΊΑ
   Τα μέρη λαμβάνουν υπόψη ότι η παρούσα συμφωνία δεν εφαρμόζεται στις διαδικασίες για την έκδοση θεωρήσεων από τις διπλωματικές και προξενικές αρχές του Βασιλείου της Δανίας.
   Υπό τις συνθήκες αυτές, είναι επιθυμητή η σύναψη, αμελλητί, διμερούς συμφωνίας μεταξύ των αρχών του Βασιλείου της Δανίας και της Ουκρανίας για την απλούστευση της έκδοσης θεωρήσεων, με παρόμοιους όρους με αυτούς της συμφωνίας μεταξύ της Ευρωπαϊκής Κοινότητας και της Ουκρανίας.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΟ ΗΝΩΜΕΝΟ ΒΑΣΙΛΕΙΟ ΚΑΙ ΤΗΝ ΙΡΛΑΝΔΙΑ
   Τα μέρη λαμβάνουν υπόψη ότι η παρούσα συμφωνία δεν εφαρμόζεται στην επικράτεια του Ηνωμένου Βασιλείου και της Ιρλανδίας.
   Υπό τις συνθήκες αυτές, είναι επιθυμητή η σύναψη διμερών συμφωνιών μεταξύ των αρχών του Ηνωμένου Βασιλείου, της Ιρλανδίας και της Ουκρανίας για την απλούστευση της έκδοσης θεωρήσεων.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΙΣΛΑΝΔΙΑ ΚΑΙ ΤΗ ΝΟΡΒΗΓΙΑ
   Τα μέρη λαμβάνουν υπόψη τις στενές σχέσεις μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας, ιδίως βάσει της συμφωνίας της 18ης Μαΐου 1999 σχετικά με τη σύνδεση των χωρών αυτών με την υλοποίηση, την εφαρμογή και την ανάπτυξη του κεκτημένου Σένγκεν.
   Υπό τις συνθήκες αυτές, είναι επιθυμητή η σύναψη, αμελλητί, διμερών συμφωνιών μεταξύ των αρχών της Νορβηγίας, της Ισλανδίας και της Ουκρανίας για την απλούστευση της έκδοσης θεωρήσεων, με παρόμοιους όρους με αυτούς της συμφωνίας μεταξύ της Ευρωπαϊκής Κοινότητας και της Ουκρανίας.
   ΔΗΛΩΣΗ ΤΗΣ ΕΠΙΤΡΟΠΗΣ ΓΙΑ ΤΗΝ ΑΙΤΙΟΛΟΓΗΣΗ ΑΠΟΦΑΣΗΣ ΑΡΝΗΣΗΣ ΘΕΩΡΗΣΗΣ
   Αναγνωρίζοντας τη σημασία της διαφάνειας για τους αιτούντες θεώρηση, η Ευρωπαϊκή Επιτροπή υπενθυμίζει ότι, στις 19 Ιουλίου 2006, εκδόθηκε από την Επιτροπή η νομοθετική πρόταση για την αναδιατύπωση της κοινής προξενικής εγκυκλίου για τις θεωρήσεις προς τις διπλωματικές και έμμισθες προξενικές αρχές, η οποία ρυθμίζει το ζήτημα της αιτιολόγησης της άρνησης θεώρησης και τις δυνατότητες προσφυγής.
   ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΗΝ ΠΡΟΣΒΑΣΗ ΤΩΝ ΑΙΤΟΥΝΤΩΝ ΘΕΩΡΗΣΗ ΚΑΙ ΓΙΑ ΤΗΝ ΕΝΑΡΜΟΝΙΣΗ ΤΩΝ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΙΣ ΔΙΑΔΙΚΑΣΙΕΣ ΕΚΔΟΣΗΣ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ ΚΑΙ ΤΑ ΕΓΓΡΑΦΑ ΠΟΥ ΠΡΕΠΕΙ ΝΑ ΥΠΟΒΑΛΛΟΝΤΑΙ ΚΑΤΑ ΤΗΝ ΥΠΟΒΟΛΗ ΑΙΤΗΣΗΣ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ
   Αναγνωρίζοντας τη σημασία της διαφάνειας για τους αιτούντες θεώρηση, η Ευρωπαϊκή Κοινότητα υπενθυμίζει ότι, στις 19 Ιουλίου 2006, εκδόθηκε από την Επιτροπή η νομοθετική πρόταση για την αναδιατύπωση της κοινής προξενικής εγκυκλίου για τις θεωρήσεις προς τις διπλωματικές και έμμισθες προξενικές αρχές, η οποία ρυθμίζει τις προϋποθέσεις πρόσβασης των αιτούντων θεώρηση στις διπλωματικές και προξενικές αρχές των κρατών μελών.
   Όσον αφορά τις πληροφορίες που παρέχουν οι αιτούντες θεώρηση, η Ευρωπαϊκή Κοινότητα θεωρεί ότι θα πρέπει να ληφθούν κατάλληλα μέτρα:

               —

               σε γενικές γραμμές, να συνταχθούν βασικές πληροφορίες για τους αιτούντες όσον αφορά τις διαδικασίες και τις προϋποθέσεις για την υποβολή αιτήσεων θεώρησης και την ισχύ των θεωρήσεων,

               —

               η Ευρωπαϊκή Κοινότητα να καταρτίσει κατάλογο ελάχιστων προϋποθέσεων για να διασφαλιστεί ότι οι βασικές πληροφορίες που δίδονται στους ουκρανούς αιτούντες είναι συνεκτικές και ομοιόμορφες, και ότι τα δικαιολογητικά που πρέπει να υποβάλλουν είναι τα ίδια.

         Οι προαναφερθείσες πληροφορίες πρέπει να κυκλοφορούν ευρέως (στον ενημερωτικό πίνακα των προξενείων, σε φυλλάδια, σε δικτυακούς τόπους, κ.λπ.).
   Οι διπλωματικές και προξενικές αρχές των κρατών μελών παρέχουν πληροφορίες σχετικά με τις υπάρχουσες δυνατότητες βάσει του κεκτημένου του Σένγκεν για απλούστευση της έκδοσης θεωρήσεων βραχείας διαμονής, κατά περίπτωση.
   ΣΧΕΔΙΟ ΠΟΛΙΤΙΚΗΣ ΔΗΛΩΣΗΣ ΣΧΕΤΙΚΑ ΜΕ ΤΗΝ ΤΟΠΙΚΗ ΔΙΑΣΥΝΟΡΙΑΚΗ ΚΥΚΛΟΦΟΡΙΑ
   ΔΗΛΩΣΗ ΤΗΣ ΠΟΛΩΝΙΑΣ, ΤΗΣ ΟΥΓΓΑΡΙΑΣ, ΤΗΣ ΣΛΟΒΑΚΙΚΗΣ ΔΗΜΟΚΡΑΤΊΑΣ ΚΑΙ ΤΗΣ ΡΟΥΜΑΝΙΑΣ
   Η Δημοκρατία της Ουγγαρίας, η Δημοκρατία της Πολωνίας, η Σλοβακική Δημοκρατία, καθώς και η Ρουμανία από την ημερομηνία της προσχώρησής τους στην ΕΕ, δηλώνουν την πρόθεσή τους να αρχίσουν διαπραγματεύσεις για διμερείς συμφωνίες με την Ουκρανία με σκοπό την εφαρμογή του καθεστώτος της τοπικής διασυνοριακής κυκλοφορίας που θεσπίζεται με τον κανονισμό ΕΚ που εκδόθηκε στις 5 Οκτωβρίου 2006 για τη θέσπιση κανόνων σχετικά με την τοπική διασυνοριακή κυκλοφορία στα εξωτερικά χερσαία σύνορα των κρατών μελών και για την τροποποίηση της σύμβασης Σένγκεν.


title: 2008/539/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/189

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005
   (2008/539/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση της Επιτροπής για την παρακολούθηση των αποφάσεων απαλλαγής για το 2004 [COM(2006) 0641 και το παράρτημά της SEC(2006) 1376],
   έχοντας υπόψη τους δημοσιονομικούς ισολογισμούς και τους λογαριασμούς εσόδων και δαπανών του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005 [COM(2006) 0429 — C6-0264/2006] (1),
   έχοντας υπόψη την έκθεση δημοσιονομικής διαχείρισης του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005 [COM(2006) 0405],
   έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2005, συνοδευόμενη από τις απαντήσεις των οργάνων (2),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),
   έχοντας υπόψη τις συστάσεις του Συμβουλίου της 27ης Φεβρουαρίου 2007 (6061/2007 — C6-0094/2007, 6062/2007 — C6-0095/2007, 6063/2007 — C6-0096/2007, 6064/2007 — C6-0097/2007),
   έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (4),
   έχοντας υπόψη το άρθρο 32 της εσωτερικής συμφωνίας της 18ης Σεπτεμβρίου 2000 μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας βάσει του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού (Μπενίν) στις 23 Ιουνίου 2000 και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (5),
   έχοντας υπόψη το άρθρο 276 της Συνθήκης ΕΚ,
   έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, που εφαρμόζεται στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ (6),
   έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, ο οποίος εφαρμόζεται στο 9ο Ευρωπαϊκό Ταμείο Ανάπτυξης (7),
   έχοντας υπόψη τα άρθρα 70 και 71, τρίτη περίπτωση, και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Ανάπτυξης (A6-0115/2007),

               Α.

               λαμβάνοντας υπόψη ότι το Ελεγκτικό Συνέδριο, στη δήλωση αξιοπιστίας του για τα Ευρωπαϊκά Ταμεία Ανάπτυξης (ETA), καταλήγει στο συμπέρασμα ότι, εκτός ορισμένων εξαιρέσεων, οι λογαριασμοί για το οικονομικό έτος 2005 αντικατοπτρίζουν πιστά τα έσοδα και τις δαπάνες για το εν λόγω οικονομικό έτος και την οικονομική κατάσταση στο τέλος του οικονομικού έτους,

               Β.

               λαμβάνοντας υπόψη ότι το συμπέρασμα του Ελεγκτικού Συνεδρίου σχετικά με τη νομιμότητα και κανονικότητα των υποκειμένων πράξεων βασίζεται, μεταξύ άλλων, στον έλεγχο δείγματος των πράξεων,

               Γ.

               λαμβάνοντας υπόψη ότι το Ελεγκτικό Συνέδριο, βάσει των εγγράφων που εξέτασε, θεωρεί ότι τα έσοδα που καταχωρίστηκαν στους λογαριασμούς, τα ποσά που διατέθηκαν στα ΕΤΑ καθώς και οι αναλήψεις υποχρεώσεων και οι πληρωμές, είναι, στο σύνολό τους, νόμιμα και κανονικά,

               1.

               χορηγεί απαλλαγή στην Επιτροπή για την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  EE C 265, 31.10.2006, σ. 1.

      (2)  ΕΕ C 263, 31.10.2006, σ. 205.

      (3)  ΕΕ C 263, 31.10.2006, σ. 213.

      (4)  EE L 156, 29.5.1998, σ. 108.

      (5)  EE L 317, 15.12.2000, σ. 355.

      (6)  EE L 191, 7.7.1998, σ. 53.

      (7)  EE L 83, 1.4.2003, σ. 1.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/191

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις οι οποίες αποτελούν αναπόσπαστο τμήμα της απόφασης για τη χορήγηση απαλλαγής στην Επιτροπή όσον αφορά την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση της Επιτροπής για την παρακολούθηση των αποφάσεων απαλλαγής για το 2004 [COM(2006) 0641 και το παράρτημά της SEC(2006) 1376],
   έχοντας υπόψη τους δημοσιονομικούς ισολογισμούς και τους λογαριασμούς εσόδων και δαπανών του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005 [COM(2006) 0429 — C6-0264/2006] (1),
   έχοντας υπόψη την έκθεση δημοσιονομικής διαχείρισης του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2005 [COM(2006) 0405],
   έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2005, συνοδευόμενη από τις απαντήσεις των οργάνων (2),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),
   έχοντας υπόψη τις συστάσεις του Συμβουλίου της 27ης Φεβρουαρίου 2007 (6061/2007 — C6-0094/2007, 6062/2007 — C6-0095/2007, 6063/2007 — C6-0096/2007, 6064/2007 — C6-0097/2007),
   έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (4),
   έχοντας υπόψη το άρθρο 32 της εσωτερικής συμφωνίας της 18ης Σεπτεμβρίου 2000 μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας βάσει του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού (Μπενίν) στις 23 Ιουνίου 2000 και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (5),
   έχοντας υπόψη το άρθρο 276 της Συνθήκης ΕΚ,
   έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, που εφαρμόζεται στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ (6),
   έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, ο οποίος εφαρμόζεται στο 9ο Ευρωπαϊκό Ταμείο Ανάπτυξης (7),
   έχοντας υπόψη τα άρθρα 70 και 71, τρίτη περίπτωση, και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Ανάπτυξης (A6-0115/2007),

               Α.

               λαμβάνοντας υπόψη ότι, σύμφωνα με το άρθρο 119 του δημοσιονομικού κανονισμού, της 27ης Μαρτίου 2003, η Επιτροπή λαμβάνει όλα τα κατάλληλα μέτρα για να ανταποκριθεί στις παρατηρήσεις που συνοδεύουν την απόφαση για τη χορήγηση απαλλαγής και να υποβάλει έκθεση, κατόπιν αιτήσεως του Ευρωπαϊκού Κοινοβουλίου, σχετικά με τα μέτρα που έλαβε σε συνέχεια αυτών των παρατηρήσεων και των σχολίων,

               Β.

               λαμβάνοντας υπόψη ότι η συμφωνία εταιρικής σχέσης μεταξύ των Κρατών της Αφρικής, Καραϊβικής και Ειρηνικού αφενός και της Ευρωπαϊκής Κοινότητας και των μελών της αφετέρου, που υπογράφηκε στο Κοτονού στις 23 Ιουνίου 2000 (8), τροποποιήθηκε από τη συμφωνία που υπογράφηκε στο Λουξεμβούργο στις 25 Ιουνίου 2005 (9),

         Δήλωση αξιοπιστίας

               1.

               σημειώνει ότι, παρά τα προβλήματα που αναφέρονται κατωτέρω, το Ευρωπαϊκό Ελεγκτικό Συνέδριο (ΕΕΣ) εκφράζει την άποψη ότι οι λογαριασμοί αντικατοπτρίζουν πιστά τα έσοδα και τις δαπάνες σε σχέση με το έκτο, έβδομο, όγδοο και ένατο Ευρωπαϊκό Ταμείο Ανάπτυξης (ΕΤΑ):

                           α)

                           αδυναμία του χρησιμοποιούμενου συστήματος πληροφορικής να παράσχει πλήρεις λογιστικές πληροφορίες·

                           β)

                           ελλιπείς πληροφορίες σχετικά με τις τραπεζικές εγγυήσεις, με αποτέλεσμα την υποεκτίμηση των εγγυήσεων κατά 4 %·

               2.

               σημειώνει ότι, όσον αφορά τις υποκείμενες πράξεις, το ΕΕΣ εκφράζει την άποψη ότι τα έσοδα που καταχωρήθηκαν στους λογαριασμούς, τα ποσά που διατέθηκαν στα ΕΤΑ καθώς και οι αναλήψεις υποχρεώσεων και οι πληρωμές, είναι, στο σύνολό τους, νόμιμα και κανονικά·

               3.

               υπενθυμίζει ότι περίπου το ήμισυ των συνολικών πόρων αποτελείται από προγραμματιζόμενες ενισχύσεις, που προορίζονται για την υλοποίηση σχεδίων· παρατηρεί ότι οι πόροι αυτοί δεσμεύονται σε δύο στάδια: η Επιτροπή λαμβάνει την απόφαση χρηματοδότησης —η οποία εμφανίζεται στους λογαριασμούς ως δημοσιονομική ανάληψη υποχρεώσεων—, η σύναψη συμβάσεων —η οποία εμφανίζεται στους λογαριασμούς ως επιμέρους νομικές δεσμεύσεις— και η έγκριση πληρωμών εκτελούνται από τον εθνικό διατάκτη της ενδιαφερόμενης χώρας, βάσει της συμφωνίας χρηματοδότησης που έχει συναφθεί μεταξύ της Επιτροπής και της συγκεκριμένης χώρας·

               4.

               υπογραμμίζει ότι το ΕΕΣ παρατήρησε ότι υπάρχει μεγαλύτερος κίνδυνος σφαλμάτων σε πράξεις που εμπίπτουν στην αρμοδιότητα των εθνικών διατακτών· επισημαίνει ότι, όσον αφορά επιμέρους νομικές δεσμεύσεις, τα σφάλματα που εντοπίσθηκαν αφορούσαν, επί παραδείγματι, την εφαρμογή κατάλληλων διαδικασιών πρόσκλησης προς υποβολή προσφορών, ιδίως για την αξιολόγηση προγραμμάτων και τις συμβάσεις επιχορήγησης, τραπεζικές εγγυήσεις και τη μη τήρηση προθεσμιών για την έναρξη εκτέλεσης προγραμμάτων· παρατηρεί ότι, όσον αφορά τις πληρωμές, τα σφάλματα που εντοπίσθηκαν αφορούσαν τα ποσά των πληρωμών και άλλα σφάλματα, όπως μη τήρηση των συμβατικών υποχρεώσεων·

               5.

               αναγνωρίζει, όπως και το ΕΕΣ, τις προσπάθειες της Επιτροπής για να ενισχυθεί η διαχειριστική ικανότητα των εθνικών διατακτών με την παροχή τεχνικής βοήθειας, εξοπλισμού και εκπαίδευσης· εκφράζει, ωστόσο, την ανησυχία του διότι το ΕΕΣ κρίνει ότι τα αποτελέσματα των προσπαθειών αυτών δεν είναι σταθερά· ζητεί από την Επιτροπή να προσαρμόσει αναλόγως τη στρατηγική παροχής στήριξης σε προβληματικές περιπτώσεις·

         Ενίσχυση της υποχρέωσης λογοδοσίας όσον αφορά τη διαχείριση των πόρων των ΕΤΑ από την Επιτροπή

               6.

               υπενθυμίζει ότι, στο προηγούμενο ψήφισμά του σχετικά με την απαλλαγή, το Κοινοβούλιο καλούσε την Επιτροπή να οριοθετήσει με μεγαλύτερη σαφήνεια τις αρμοδιότητες των Επιτρόπων ως προς τα ΕΤΑ και την εξωτερική βοήθεια· γνωρίζει τη θέση της Επιτροπής, σύμφωνα με την οποία ο διαχωρισμός των αρμοδιοτήτων, παρά την περιπλοκότητα που οφείλεται στην ανάγκη συντονισμού διαφορετικών υπηρεσιών της Επιτροπής, λειτουργεί καλά στην πράξη· παρ' όλα αυτά καλεί την Επιτροπή να εξετάσει πιθανούς τρόπους απλοποίησης της σημερινής δομής διαχείρισης, προκειμένου να μειωθεί στο ελάχιστο ο κίνδυνος ασαφειών όσον αφορά τις αρμοδιότητες για τα ΕΤΑ·

         Ενίσχυση του δημοκρατικού ελέγχου στους πόρους των ΕΤΑ των οποίων τη διαχείριση ασκεί η Ευρωπαϊκή Τράπεζα Επενδύσεων

               7.

               σημειώνει ότι, από την συνολική αρχική χρηματοδότηση του ένατου ΕΤΑ, που ανέρχεται σε 13 800 εκατομμύρια EUR, η Ευρωπαϊκή Τράπεζα Επενδύσεων (ΕΤΕπ) διαχειρίζεται 2 200 εκατομμύρια EUR, τα οποία δαπανώνται μέσω της επενδυτικής διευκόλυνσης ΕΤΑ· επισημαίνει ότι η επενδυτική διευκόλυνση δεν καλύπτεται ούτε από τη δήλωση αξιοπιστίας του ΕΕΣ ούτε από τη διαδικασία απαλλαγής του Κοινοβουλίου·

               8.

               προτείνει, η ΕΤΕπ να αποδίδει λογαριασμό για την διαχείρισή της όσον αφορά το χρηματοδοτικό μέσο του ΕΤΑ ενώπιον της Επιτροπής Ελέγχου των Προϋπολογισμών του Κοινοβουλίου, υπενθυμίζει δε ότι οι λογαριασμοί του ΕΤΑ που διαχειρίζεται η ΕΤΕπ υποβάλλονται στον έλεγχο του Ευρωπαϊκού Ελεγκτικού Συνεδρίου κατ' εφαρμογήν του Τίτλου VII του δημοσιονομικού κανονισμού του ενάτου ΕΤΑ·

               9.

               επαναλαμβάνει την άποψη που έχει διατυπώσει σε προηγούμενα ψηφίσματά του σχετικά με την απαλλαγή ότι υπάρχει κάποια ανακολουθία στον ισχύοντα δημοσιονομικό κανονισμό που εφαρμόζεται στα ΕΤΑ όσον αφορά τους λογαριασμούς των ΕΤΑ: ενώ, κατά τη διαδικασία απαλλαγής, η Επιτροπή διαβιβάζει στο Κοινοβούλιο τους ενοποιημένους λογαριασμούς των ΕΤΑ, περιλαμβανομένων και των οικονομικών καταστάσεων και των πληροφοριών που παρέχει η ΕΤΕπ, το Κοινοβούλιο εν συνεχεία εξετάζει μόνον τους λογαριασμούς και όχι τις πληροφορίες που παρέσχε η ΕΤΕπ·

               10.

               υπενθυμίζει ότι το ΕΕΣ, στη γνωμοδότησή του αριθ. 12/2002 (10), εκφράζει τη λύπη του διότι οι πράξεις υπό τη διαχείριση της ΕΤΕπ δεν υπάγονται σε διαδικασία απαλλαγής στην οποία να μετέχουν το Κοινοβούλιο και το Συμβούλιο· συμφωνεί με τα επιχειρήματα του ΕΕΣ, ότι οι πράξεις αυτές εκτελούνται από την ΕΤΕπ εξ ονόματος και με ευθύνη της Κοινότητας και ότι οι πόροι για τις πράξεις αυτές προέρχονται, κατ' αρχήν, από τον ευρωπαίο φορολογούμενο και όχι από τις χρηματαγορές·

               11.

               είναι πεπεισμένο ότι η διαφάνεια και ο δημοκρατικός έλεγχος των πόρων ΕΤΑ των οποίων τη διαχείριση ασκεί η ΕΤΕπ θα ενισχύονταν, εάν οι πράξεις αυτές αποτελούσαν αντικείμενο της διαδικασίας απαλλαγής με τη συμμετοχή του Κοινοβουλίου και του Συμβουλίου· καλεί τα κράτη μέλη, την Επιτροπή και την ΕΤΕπ να εξετάσουν το ζήτημα αυτό κατά την επικείμενη αναθεώρηση του δημοσιονομικού κανονισμού που εφαρμόζεται στα ΕΤΑ·

         Αντιμετώπιση του προβλήματος των περιορισμένων πόρων

               12.

               διαπιστώνει και πάλι, ότι η ενσωμάτωση του ΕΤΑ στον προϋπολογισμό της ΕΕ θα ενίσχυε συνολικά τη συνοχή της ευρωπαϊκής αναπτυξιακής συνεργασίας, θα συνέβαλε στην αύξηση της διαφάνειας και θα επέτρεπε το δημοκρατικό έλεγχο·

               13.

               ανησυχεί διότι η Επιτροπή, στην έκθεσή της σχετικά με τη δημοσιονομική διαχείριση, αναφέρει ότι, λόγω των περιορισμένων πόρων, ορισμένοι τομείς του δημοσιονομικού ελέγχου παραβλάφθηκαν, επί παραδείγματι η παρακολούθηση των προγραμμάτων του Stabex και η διενέργεια εκ των υστέρων ελέγχων· σημειώνει επίσης ότι οι ετήσιες εκθέσεις δραστηριοτήτων τόσο της ΓΔ AIDCO (EuropeAid) όσο και της ΓΔ Ανάπτυξη προβλέπουν έλλειψη προσωπικού εν όψει της σημαντικής αύξησης του φόρτου εργασίας που αναμένεται κατά τα επόμενα έτη·

               14.

               σημειώνει ότι η Επιτροπή χρησιμοποιεί στοιχεία αναφοράς τα οποία έχουν προσδιορισθεί βάσει της σύγκρισης με άλλους χορηγούς βοήθειας, και ότι η ίδια η Επιτροπή έχει θέσει ως στόχο τη διατήρηση της αναλογίας 4,5 υπάλληλων ανά 10 εκατομμύρια EUR βοήθειας· εκτιμά ότι η επίτευξη ορισμένης γενικής αναλογίας αριθμού υπαλλήλων ανά 10 εκατομμύρια EUR βοήθειας δεν παρέχει καθαυτή επαρκή εγγύηση στην αρμόδια για την απαλλαγή αρχή ότι η εκτέλεση και ο δημοσιονομικός έλεγχος δεν πάσχουν από την υπάρχουσα έλλειψη προσωπικού όπως αναγνωρίζει και η ίδια η Επιτροπή·

               15.

               ζητεί από την Επιτροπή, συμφωνώντας με το ΕΕΣ, να αναφέρει στην έκθεσή της σχετικά με τη δημοσιονομική διαχείριση για το 2006, τις προτεραιότητες που έχουν καθορισθεί λόγω της υπάρχουσας έλλειψης πόρων και τις επιπτώσεις στην εκτέλεση των ΕΤΑ·

               16.

               καλεί την Επιτροπή να αναθεωρήσει την στρατηγική της ελέγχου και να αναδιοργανώσει τις υπάρχουσες δομές και το προσωπικό ελέγχου, ιδιαίτερα δε λόγω της υπάρχουσας έλλειψης πόρων να εξετάσει επίσης το ενδεχόμενο στενότερης συνεργασίας με εθνικούς εμπειρογνώμονες από τις διοικήσεις των κρατών μελών για τη δημοσιονομική διαχείριση των πόρων των ΕΤΑ γενικά, καθώς και το ενδεχόμενο ευρείας αξιοποίησης γνωστών ιδιωτικών επιχειρήσεων ανεγνωρισμένου κύρους από τα κράτη μέλη για την εκτέλεση των προγραμμάτων και των επιμέρους σχεδίων·

         Δημιουργία αποτελεσματικών συστημάτων πληροφορικής για σκοπούς λογιστικής και διαχείρισης

               17.

               συμμερίζεται την ανησυχία του ΕΕΣ ότι το χρησιμοποιούμενο σύστημα λογιστικής δεν παρέσχε πλήρεις λογιστικές πληροφορίες για το οικονομικό έτος 2005 και ότι, για το λόγο αυτό, οι λογαριασμοί έπρεπε να συμπληρωθούν με το χέρι, προκειμένου να τηρηθούν οι αρχές της λογιστικής σε δεδουλευμένη βάση·

               18.

               εκφράζει την ανησυχία του για το αποτέλεσμα του ελέγχου του τοπικού συστήματος πληροφορικής της EuropeAid, που διενεργήθηκε από τη μονάδα εσωτερικού ελέγχου της EuropeAid, σύμφωνα με το οποίο οι έλεγχοι των εφαρμογών ήταν επαρκείς, αλλά η διαχείριση και η ασφάλεια του συστήματος ικανοποιούσαν μόνον τις ελάχιστες προδιαγραφές σε σύγκριση με τις «βέλτιστες πρακτικές»·

               19.

               σημειώνει ότι η διαχείριση των πόρων των ΕΤΑ θα μεταφερθεί στο ίδιο σύστημα πληροφορικής το οποίο χρησιμοποιείται για τη διαχείριση της αναπτυξιακής βοήθειας που χρηματοδοτείται από τον γενικό προϋπολογισμό (CRIS — ABAC)· παρατηρεί ότι η μεταφορά έχει καθυστερήσει και τώρα προγραμματίζεται να πραγματοποιηθεί στο τέλος του 2007, επομένως εγκαίρως για την έναρξη του δεκάτου ΕΤΑ το 2008· καλεί την Επιτροπή να ενημερώσει το Κοινοβούλιο σχετικά με τα αποτελέσματα της διαδικασίας μεταφοράς· αναμένει από την Επιτροπή να διασφαλίσει ότι, κατά τη διάρκεια της διαδικασίας μεταφοράς, θα παρασχεθούν στο ΕΕΣ και στην αρμόδια για την απαλλαγή αρχή πλήρεις και αξιόπιστες λογιστικές πληροφορίες·

               20.

               εκφράζει ικανοποίηση για την προθυμία της Επιτροπής να ενημερώσει το Κοινοβούλιο σχετικά με την ενσωμάτωση της οικονομικής διαχείρισης του ΕΤΑ στο κοινό σύστημα πληροφοριών RELEX (CRIS) κάθε Ιούλιο και Σεπτέμβριο·

               21.

               στηρίζει την πρόθεση της Επιτροπής να βελτιώσει τη λειτουργία του συστήματος πληροφορικής της EuropeAid όχι μόνον ως εργαλείο λογιστικής, αλλά και ως εργαλείο διαχείρισης· ζητεί από την Επιτροπή να επιδείξει εν προκειμένω ιδιαίτερη προσοχή ώστε να διασφαλισθεί καλύτερη και συνεκτική παρακολούθηση των αποτελεσμάτων των ελέγχων·

         Εκτίμηση των αποτελεσμάτων της κοινοτικής χρηματοδότησης της αναπτυξιακής βοήθειας από τα ΕΤΑ

               22.

               είναι πεπεισμένο ότι η εκτίμηση των αποτελεσμάτων της κοινοτικής αναπτυξιακής βοήθειας που χρηματοδοτείται από τα ΕΤΑ απαιτεί —ως πρώτο βήμα— τη συνεργασία της Επιτροπής με τους εταίρους στις δικαιούχους χώρες, προκειμένου να καθορισθούν όσο το δυνατόν ακριβέστεροι στόχοι, οι οποίοι θα καταστήσουν δυνατή τη μέτρηση της προόδου εύκολα και με ακρίβεια σε κάθε στάδιο της εκτέλεσης·

               23.

               επισημαίνει ότι η Επιτροπή, στο έγγραφό της για την παρακολούθηση των αποφάσεων απαλλαγής για το 2004, που υπέβαλε τον Οκτώβριο του 2006, αναφέρει ότι, όσον αφορά τον προγραμματισμό ανά χώρα για την περίοδο 2007-2013, ευρίσκεται στη διαδικασία εκπόνησης συστάσεων για τη χρήση αποτελεσματικών δεικτών σε κάθε τομέα συγκέντρωσης που καλύπτεται από τα έγγραφα προγραμματισμού·

               24.

               θεωρεί ότι έχει ουσιαστική σημασία να περιληφθούν στη διαδικασία προγραμματισμού ευθύς εξ αρχής αποτελεσματικοί δείκτες επιδόσεως· καλεί την Επιτροπή να αναφέρει, στην έκθεσή της σχετικά με τη δημοσιονομική διαχείριση του 2006, το βαθμό υλοποίησης των συστάσεων για την ανάπτυξη δεικτών επιδόσεως στη διαδικασία προγραμματισμού για την περίοδο 2007-2013·

               25.

               αναμένει ότι η Επιτροπή θα δώσει εντολή στις αντιπροσωπείες της στις αποδέκτριες χώρες, στις εκθέσεις τους να αναφέρονται διεξοδικά στα συγκεκριμένα αποτελέσματα της χρήσης των πιστώσεων της ΕΕ, προκειμένου η Επιτροπή να μπορεί να αποτιμά και να δημοσιεύει τα αποτελέσματα της αναπτυξιακής συνεργασίας της ΕΕ·

         Περαιτέρω βελτίωση της εκτέλεσης των πόρων των ΕΤΑ

               26.

               εκφράζει την ελπίδα ότι θα επαληθευθούν οι προβλέψεις που περιέχονται στην αξιολόγηση των επιδόσεων, σύμφωνα με τις οποίες όλοι οι πόροι του ένατου ΕΤΑ θα δεσμευθούν έως το τέλος του 2007 οπότε και λήγει το ένατο ΕΤΑ· καλεί την Επιτροπή να ενημερώσει το Κοινοβούλιο, εγκαίρως για τη διαδικασία απαλλαγής για το οικονομικό έτος 2006, σχετικά με την εξέλιξη των αναλήψεων υποχρεώσεων που αφορούν το ένατο ΕΤΑ, την κατάσταση σε σχέση με τα προηγούμενα ΕΤΑ και την κατάσταση όσον αφορά τις πληρωμές·

               27.

               υπενθυμίζει ότι η μείωση των αναλήψεων υποχρεώσεων που απομένουν προς εκκαθάριση [reste à liquider (RAL)] είναι θέμα για το οποίο το Κοινοβούλιο έχει εκφράσει επανειλημμένως την ανησυχία του σε προηγούμενες διαδικασίες απαλλαγής· στηρίζει τις πρόσφατες πρωτοβουλίες της Επιτροπής για μείωση του RAL· σημειώνει ότι, το 2006, το RAL μειώθηκε για πρώτη φορά και σήμερα έχει ύψος 10 324 εκατ. EUR· επισημαίνει ότι το «παλαιό» RAL, ήτοι αναλήψεις υποχρεώσεων παλαιότερες των πέντε ετών, μειώθηκαν από 1,62 δισεκατομμύρια EUR σε 867 εκατομμύρια EUR· σημειώνει ότι οι αδρανείς αναλήψεις υποχρεώσεων, ήτοι εκείνες για τις οποίες δεν έχει υπογραφεί σύμβαση και για τις οποίες δεν έχουν εκτελεστεί πληρωμές κατά τα τελευταία δύο έτη, μειώθηκαν από 350 εκατομμύρια EUR σε 285 εκατομμύρια EUR· ζητεί από την Επιτροπή να συνεχίσει τις προσπάθειές της για μείωση του RAL και να ενημερώσει λεπτομερώς την αρμόδια για την απαλλαγή αρχή σχετικά με την επιτευχθείσα πρόοδο·

               28.

               επισημαίνει ότι η έκθεση σχετικά με τη δημοσιονομική διαχείριση για το οικονομικό έτος 2005 διαβιβάσθηκε με καθυστέρηση· αναμένει από την Επιτροπή να παράσχει, στην έκθεσή της σχετικά με τη δημοσιονομική διαχείριση για το οικονομικό έτος 2006, λεπτομερέστερες πληροφορίες, όπως ζήτησε το ΕΕΣ, ιδιαιτέρως πληροφορίες σχετικά με τη στρατηγική μείωσης του επιπέδου των αδρανών αναλήψεων υποχρεώσεων·

               29.

               εκφράζει την ικανοποίησή του για το γεγονός ότι το ποσοστό των πιστώσεων της ΕΕ που δαπανήθηκαν στους τομείς της βασικής υγειονομικής περίθαλψης και της στοιχειώδους εκπαίδευσης αυξήθηκε από 4,98 % σε 6,38 %· το λυπεί, ωστόσο, το γεγονός ότι το ποσοστό αυτό παραμένει πολύ μακριά από το 20 % που είχε καθοριστεί στον προϋπολογισμό του 2005· θεωρεί απαράδεκτο να προβάλλει η Επιτροπή ως δικαιολογία για το υπερβολικά χαμηλό επίπεδο των επενδύσεων στους τομείς της βασικής υγείας και της στοιχειώδους εκπαίδευσης το θεμιτό και αναγκαίο στόχο για καλύτερο συντονισμό και κατανομή εργασίας μεταξύ των χορηγών, και την καλεί να λάβει αμέσως μέτρα για την επίτευξη του στόχου του 20 % και να ενημερώνει εγγράφως τουλάχιστον δύο φορές το έτος σχετικά με την πρόοδο της εκτέλεσης και τους παράγοντες που λήφθηκαν υπόψη στον υπολογισμό·

               30.

               εκφράζει τη λύπη του για το γεγονός ότι η Επιτροπή δεν έχει αναπτύξει ως τώρα ολοκληρωμένη στρατηγική για την ανάδειξη της υγείας και της παιδείας σε τομείς κεντρικού ενδιαφέροντος στα νέα έγγραφα στρατηγικής ανά χώρα.

               31.

               εκφράζει επίσης τη λύπη του για το γεγονός ότι παρά τις διαβεβαιώσεις της Επιτροπής περί του αντιθέτου, τα έγγραφα στρατηγικής ανά χώρα που βρίσκονται στο στάδιο της προετοιμασίας στερούνται κατά γενικό κανόνα σαφούς προφίλ Αναπτυξιακών Στόχων της Χιλιετηρίδας (ΑΣΧ), δεν προβλέπουν ειδικούς στόχους και χρονοδιαγράμματα για την επίτευξη κάθε ΑΣΧ, και δεν χειρίζονται κατάλληλα την κοινοτική συνεισφορά στην επίτευξή τους·

               32.

               ζητεί από την Επιτροπή, να παρακολουθεί στενότερα την μετανάστευση ειδικευμένου εργατικού δυναμικού από τις αναπτυσσόμενες χώρες σε κράτη μέλη της ΕΕ και να προτείνει κατάλληλα μέτρα για τη διευκόλυνση της παραμονής ή της επιστροφής των καταρτισμένων εργαζομένων στην πατρίδα τους, προκειμένου να καταστεί δυνατόν, τα μέτρα των χορηγών, για παράδειγμα στους τομείς της υγειονομικής περίθαλψης και της παιδείας, να συμβάλουν αποτελεσματικά και μακροπρόθεσμα στην καταπολέμηση της φτώχειας·

               33.

               εκφράζει την ικανοποίησή του για τις προσπάθειες της Επιτροπής όσον αφορά την υλοποίηση της στρατηγικής για την ένταξη του περιβάλλοντος στην αναπτυξιακή συνεργασία και ζητεί από την Επιτροπή να προωθήσει την περιβαλλοντική διάσταση στην αναπτυξιακή πολιτική συμπεριλαμβανομένου του φιλοπεριβαλλοντικού ενεργειακού εφοδιασμού·

         Διασφάλιση χρηστής δημοσιονομικής διαχείρισης στον τομέα της δημοσιονομικής στήριξης

               34.

               παρατηρεί ότι, κατά την άποψη της Επιτροπής, η δημοσιονομική στήριξη που παρέχεται στις δικαιούχους χώρες αποτελεί ένα όλο και πιο σημαντικό εργαλείο για την αποτελεσματική εφαρμογή των αναπτυξιακών πολιτικών· σημειώνει ότι το μερίδιο των αναλήψεων υποχρεώσεων των ΕΤΑ στον τομέα της στήριξης του γενικού και του τομεακού προϋπολογισμού αυξήθηκε σημαντικά από 18 % το 2004 σε 32 % το 2005·

               35.

               επισημαίνει ότι οι ελεγκτικές εξουσίες του ΕΕΣ στον τομέα της δημοσιονομικής στήριξης είναι περιορισμένες· επισημαίνει, επί παραδείγματι, ότι όσον αφορά τη νομιμότητα και κανονικότητα των υποκείμενων πράξεων, το Συνέδριο μπορεί μόνον να ελέγξει κατά πόσον αξιολογήθηκαν δεόντως από την Επιτροπή οι σχετικές προϋποθέσεις· για το λόγο αυτό, στηρίζει σθεναρά το αίτημα του ΕΕΣ ότι η Επιτροπή, στην έκθεσή της σχετικά με τη δημοσιονομική διαχείριση για το οικονομικό έτος 2006, πρέπει να παρουσιάσει με δομημένο και λεπτομερή τρόπο τα κριτήρια στα οποία βασίζονται τα συμπεράσματά της σχετικά με την επιλεξιμότητα της εκάστοτε χώρας για δημοσιονομική στήριξη· επιδοκιμάζει το γεγονός ότι η Επιτροπή ανέλαβε τη δέσμευση να παράσχει τις αιτηθείσες πληροφορίες·

               36.

               επαναλαμβάνει ότι το Κοινοβούλιο, όπως και το ΕΕΣ, αποδίδει μεγάλη σημασία στο ρόλο των ανώτατων ελεγκτικών οργάνων των χωρών που λαμβάνουν δημοσιονομική στήριξη· εμμένει στο αίτημά του να λάβει, όπως είχε ζητήσει στο προηγούμενο ψήφισμα για την απαλλαγή, την αξιολόγηση της Επιτροπής σχετικά με τις διάφορες δυνατότητες συνεργασίας της Ευρωπαϊκής Κοινότητας με τα εν λόγω ανώτατα ελεγκτικά όργανα·

               37.

               επιδοκιμάζει την πρωτοβουλία της Επιτροπής να στηρίξει σχέδια αδελφοποίησης με τη συμμετοχή εθνικών εμπειρογνωμόνων από τα ανώτατα ελεγκτικά όργανα των κρατών μελών και των χωρών που δικαιούνται δημοσιονομική στήριξη, όπως είναι η συνεργασία μεταξύ της Εθνικής Ελεγκτικής Υπηρεσίας (National Audit Office) του Ηνωμένου Βασιλείου και της Ελεγκτικής Υπηρεσίας (Audit Office) της Γκάνα· καλεί την Επιτροπή να ερευνήσει τις δυνατότητες αξιοποίησης της εμπειρογνωμοσύνης των ανωτάτων ελεγκτικών οργάνων των κρατών μελών για να ενισχυθεί ο δημοσιονομικός έλεγχος στις χώρες εταίρους·

         Συστήματα εποπτείας και ελέγχου

               38.

               σημειώνει την άποψη του ΕΕΣ, ότι χρειάζεται να θεσπισθεί μια συνεκτική συνολική στρατηγική ελέγχου όσον αφορά τη διαχείριση των πόρων των ΕΤΑ και της εξωτερικής βοήθειας· επιδοκιμάζει τις συγκεκριμένες συστάσεις του ΕΕΣ σχετικά με στοιχεία που πρέπει να περιληφθούν στη στρατηγική αυτή· παρατηρεί ότι το σχέδιο δράσης της Επιτροπής για ολοκληρωμένο πλαίσιο εσωτερικού ελέγχου (11) προβλέπει τη θέσπιση κοινών κατευθυντηρίων γραμμών για κάθε τομέα πολιτικής και ότι τούτο πρέπει να εξασφαλίσει σαφέστερες και συνεκτικότερες πληροφορίες στις ετήσιες εκθέσεις δραστηριοτήτων· αναγνωρίζει την προθυμία της Επιτροπής να βλετιώσει περιατέρω τα συστήματα εποπτέιας και ελέγχου και σημειώνει τα συγκεκριμένα μέτρα που πρότεινε για το σκοπό αυτό· καλεί την Επιτροπή, λαμβάνοντας υπόψη τις συγκεκριμένες συστάσεις του ΕΕΣ, να αναφέρει την επιτευχθείσα πρόοδο στις επόμενες ετήσιες εκθέσεις δραστηριοτήτων·

               39.

               εκφράζει την ικανοποίησή του για το γεγονός ότι το ΕΕΣ διαπίστωσε βελτίωσε των συστημάτων εποπτείας και ελέγχου της Επιτροπής· θεωρεί, ωστόσο, λυπηρό, ότι η βελτίωση αυτή δεν αφορά την εποπτεία, τον έλεγχο και την επαλήθευση των λογαριασμών των εκτελεστικών θεσμών· θεωρεί απαράδεκτο, ότι με τον τρόπο αυτό ένας βασικός κρίκος της αλυσίδας μεταξύ ευρωπαίου φορολογουμένου και τελικού παραλήπτη στις αναπτυσσόμενες χώρες παρουσιάζει τόσο υψηλό αριθμό ουσιαστικών σφαλμάτων·

               40.

               ζητεί από την Επιτροπή να αναπτύξει και να ακολουθήσει ολοκληρωμένη προσέγγιση στην εποπτεία, τον έλεγχο και την επαλήθευση των λογαριασμών των εκτελεστικών οργανισμών, προκειμένου να διασφαλίσει την ορθή εφαρμογή των διαδικασιών που προβλέπονται από τις Συνθήκες, κάτι που ως τώρα δεν έχει συμβεί πολύ συχνά·

               41.

               καλεί την Επιτροπή να μεριμνήσει, στο πλαίσιο της βελτίωσης της οικονομικής εποπτείας, ώστε η EuropeAid να παρέχει καλύτερη στήριξη στο επιχειρησιακό προσωπικό των αντιπροσωπειών και των κεντρικών υπηρεσιών, να προβεί σε καλύτερη ανάλυση κινδύνου λόγω συγκέντρωσης σε τομείς υψηλής επικινδυνότητας και να πραγματοποιεί περισσότερες επισκέψεις εποπτείας, να επιτύχει καλύτερη κεντρική εποπτεία της εκτέλεσης και της συνέχειας των εξωτερικών ελέγχων που ανατίθενται από τις αντιπροσωπείες και τις κεντρικές υπηρεσίες, και να περιορίσει τις αναθέσεις εκ των υστέρων ελέγχων, βελτιώνοντας την έκταση, το χρονισμό και τον ποιοτικό τους έλεγχο·

               42.

               στηρίζει, σε γενικές γραμμές, σθεναρά το αίτημα του ΕΕΣ, με το οποίο καλείται η Επιτροπή να αναφέρει λεπτομερώς, τόσο στις ετήσιες εκθέσεις δραστηριοτήτων όσο και στις εκθέσεις σχετικά με τη δημοσιονομική διαχείριση των πόρων των ΕΤΑ, τη συνέχεια που έδωσε στα αποτελέσματα του ελέγχου του ΕΕΣ.

      (1)  EE C 265, 31.10.2006, σ. 1.

      (2)  ΕΕ C 263, 31.10.2006, σ. 205.

      (3)  ΕΕ C 263, 31.10.2006, σ. 213.

      (4)  EE L 156, 29.5.1998, σ. 108.

      (5)  EE L 317, 15.12.2000, σ. 355.

      (6)  EE L 191, 7.7.1998, σ. 53.

      (7)  EE L 83, 1.4.2003, σ. 1.

      (8)  EE L 317, 15.12.2000, σ. 3.

      (9)  EE L 287, 28.10.2005, σ. 4.

      (10)  ΕΕ C 12, 17.1.2003, σ. 19.

      (11)  ΕΕ C 67, 18.3.2006, σ. 32.


title: Απόφαση (ΕΕ) 2015/1709 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης ENIAC για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/424

      ΑΠΟΦΑΣΗ (ΕΕ) 2015/1709 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης ENIAC για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της κοινής επιχείρησης ENIAC για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης ENIAC για το οικονομικό έτος 2013, που συνοδεύεται από τις απαντήσεις της κοινής επιχείρησης (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου της 17ης Φεβρουαρίου 2015 σχετικά με τη χορήγηση απαλλαγής στην κοινή επιχείρηση όσον αφορά την εκτέλεση του προϋπολογισμού για το οικονομικό έτος 2013 (05306/2015 — C8-0049/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 209,

                  —

                  έχοντας υπόψη τον κανονισμό (ΕΚ) αριθ. 72/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης ENIAC (5),

                  —

                  έχοντας υπόψη τον κανονισμό (ΕΕ) αριθ. 561/2014 του Συμβουλίου, της 6ης Μαΐου 2014, για τη σύσταση της κοινής επιχείρησης ECSEL (6), και ιδίως το άρθρο 1 παράγραφος 2 και το άρθρο 12,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8),

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0104/2015),

         1.

            αναβάλλει την απόφασή του για τη χορήγηση απαλλαγής στον εκτελεστικό διευθυντή της κοινής επιχείρησης ECSEL όσον αφορά την εκτέλεση του προϋπολογισμού της κοινής επιχείρησης ENIAC για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της κοινής επιχείρησης ECSEL στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 452 της 16.12.2014, σ. 26.

         (2)  ΕΕ C 452 της 16.12.2014, σ. 27.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 30 της 4.2.2008, σ. 21.

         (6)  ΕΕ L 169 της 7.6.2014, σ. 152.

         (7)  ΕΕ L 357 της 31.12.2002, σ. 72.

         (8)  ΕΕ L 38 της 7.2.2014, σ. 2.


title: 2010/742/ΕΕ: Απόφαση του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2009/028 NL/Limburg, κλάδος 18, από τις Κάτω Χώρες)

text:
               4.12.2010

               EL

               Επίσημη Εφημερίδα της Ευρωπαϊκής Ένωσης

               L 318/39

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 24ης Νοεμβρίου 2010
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2009/028 NL/Limburg, κλάδος 18, από τις Κάτω Χώρες)
   (2010/742/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28 της συμφωνίας,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους ενισχύσει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατ. ευρώ.

               (4)

               Στις 30 Δεκεμβρίου 2009 οι Κάτω Χώρες υπέβαλαν αίτηση για την κινητοποίηση του ΕΤΠ, όσον αφορά τις απολύσεις σε εννέα επιχειρήσεις που δραστηριοποιούνται στον κλάδο 18 της NACE αναθ. 2 (εκτυπώσεις και αναπαραγωγή προεγγεγραμμένων μέσων), στην περιφέρεια NUTS II Limburg (NL42) και συμπλήρωσαν την εν λόγω αίτηση με πρόσθετες πληροφορίες έως τις 6 Μαΐου 2010. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 549 946 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλαν οι Κάτω Χώρες,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 549 946 ευρώ σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 24 Νοεμβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.